

**Қазақстан Республикасының 2010 жылдан 2020 жылға дейінгі кезеңге арналған құқықтық саясат тұжырымдамасын іске асыру жөніндегі 2018 жылға арналған іс-шаралар жоспарын бекіту туралы**

Қазақстан Республикасы Үкіметінің 2017 жылғы 29 желтоқсандағы № 930 қаулысы

      "Қазақстан Республикасының 2010 жылдан 2020 жылға дейінгі кезеңге арналған құқықтық саясат тұжырымдамасы туралы" Қазақстан Республикасы Президентінің 2009 жылғы 24 тамыздағы № 858 Жарлығына сәйкес Қазақстан Республикасының Үкіметі **ҚАУЛЫ ЕТЕДІ**:

      1. Қоса берiлiп отырған Қазақстан Республикасының 2010 жылдан 2020 жылға дейiнгi кезеңге арналған құқықтық саясат тұжырымдамасын iске асыру жөнiндегi 2018 жылға арналған іс-шаралар жоспары (бұдан әрі – Іс-шаралар жоспары) бекiтiлсiн.

      2. Орталық және жергiлiктi атқарушы органдардың, Қазақстан Республикасының Президентіне тікелей бағынатын және есеп беретін мемлекеттік органдардың (келiсiм бойынша) бiрiншi басшылары:

      1) Іс-шаралар жоспарын орындау жөніндегі шараларды қабылдасын;

      2) 2018 жылғы 1 шілдеден және 20 желтоқсаннан кешiктiрмей Қазақстан Республикасының Әділет министрлiгiне Іс-шаралар жоспарының орындалу барысы туралы ақпарат берсін.

      3. Қазақстан Республикасының Әділет министрлiгi 2018 жылғы 10 шілдеден және 31 желтоқсаннан кешiктiрмей Қазақстан Республикасы Премьер-Министрiнiң Кеңсесіне Іс-шаралар жоспарының орындалу барысы туралы жиынтық ақпарат берсін.

      4. Қазақстан Республикасы Премьер-Министрiнiң Кеңсесі 2018 жылғы 20 шілдеден және 2019 жылғы 10 қаңтардан кешiктiрмей Қазақстан Республикасы Президентiнiң Әкiмшiлiгiне Іс-шаралар жоспарының орындалу барысы туралы жиынтық ақпарат берсін.

      5. Осы қаулының орындалуын бақылау Қазақстан Республикасының Әділет министрлiгiне жүктелсін.

      6. Осы қаулы қол қойылған күнінен бастап қолданысқа енгiзiледi.

|  |  |
| --- | --- |
| *Қазақстан Республикасының* *Премьер-Министрі* | *Б. Сағынтаев* |

|  |  |
| --- | --- |
|  | Қазақстан Республикасы Үкіметінің 2017 жылғы 29 желтоқсандағы № 930 қаулысымен бекітілген |

**Қазақстан Республикасының 2010 жылдан 2020 жылға дейінгі кезеңге арналған құқықтық саясат тұжырымдамасын іске асыру жөніндегі 2018 жылға арналған іс-шаралар жоспары**

|  |  |  |  |  |
| --- | --- | --- | --- | --- |
| Р/с № | Іс-шаралар | Аяқтау нысаны | Орындауға жауаптылар | Орындау мерзімі |
| 1 | 2 | 3 | 4 | 5 |
| 1 | "Жеке өмірге қол сұғылмау" ұғымының анықтамасына ғылыми-негізделген құқықтық тәсілдерді тұжырымдау | Қазақстан Республикасы Президентінің Әкімшілігіне ақпарат | БП  (келісім бойынша), ҰҚК  (келісім бойынша), ІІМ,  "Сырбар" СБҚ  (келісім бойынша), МКҚ  (келісім бойынша),  МҚІСҚА  (келісім бойынша),  ЖС  (келісім бойынша), Әділетмині | 1-тоқсан |
| 2 | Қалалық және ауылдық жерлерде адвокаттық қызмет көрсетудің біркелкі қамтылмау проблемасын шешуді пысықтау | Қазақстан Республикасы Президентінің Әкімшілігіне ақпарат | Әділетмині | 2-тоқсан |
| 3 | Табыс деңгейі төмен адамдарға құқықтық көмек көрсету жүйесін жақсарту мәселесін пысықтау | Қазақстан Республикасы Президентінің Әкімшілігіне ақпарат | Әділетмині | 2-тоқсан |
| 4 | Шығындар, соның ішінде айырылып қалған пайда мен нақты зиянды анықтау тәртібін белгілеу бойынша мәселелер кешенін пысықтау | ұсынысты ВАК отырысында қарау | Әділетмині,  мүдделі мемлекеттік органдар | 2-тоқсан |
| 5 | Азаматтық айналымға қатысушы бағалы қағаздардың барлық спектрін Азаматтық кодексте тіркеудің орындылығы мәселесін пысықтау | Қазақстан Республикасы Президентінің Әкімшілігіне ақпарат | ҰБ  (келісім бойынша), мүдделі мемлекеттік органдар | 3-тоқсан |
| 6 | Қазақстан Республикасының Әкімшілік рәсімдік-процестік кодексінің жобасын әзірлеу және Қазақстан Республикасы Парламентінің қарауына енгізу | Қазақстан Республикасы кодексінің жобасы | Әділетмині,  ЖС  (келісім бойынша) | 3-тоқсан |
| 7 | Қоғамдық қатынастарды реттеудің жариялы-құқықтық және жекеқұқықтық әдістерінің арақатынасы мәселелерін пысықтау | Қазақстан Республикасы Президентінің Әкімшілігіне ақпарат | Әділетмині,  мүдделі мемлекеттік органдар | 4-тоқсан |
| 8 | Акционерлік қоғамдарға қатысты кешенді мәселелерді пысықтау, оның ішінде:  - "жария корпорациялар" деп аталатындармен байланысты акционерлік қоғамдардың құқықтық табиғаты ескерілген мәртебесі;  - акционерлік қоғамның ұйымдық-құқықтық нысанын коммерциялық емес ұйым ретінде пайдалану мүмкіндігі туралы | ұсынысты ВАК отырысында қарау | Әділетмині,  мүдделі мемлекеттік органдар | 4-тоқсан |
| 9 | Қазақстан Республикасының 2010 жылдан 2020 жылға дейінгі кезеңге арналған құқықтық саясат тұжырымдамасын іске асыру жөніндегі 2019 жылға арналған іс-шаралар жоспарын әзірлеу және бекітілуін қамтамасыз ету | Қазақстан Республикасы Үкіметінің қаулысы | Әділетмині,  мүдделі мемлекеттік органдар | 4-тоқсан |
| 10 | Қабылданатын заң жобаларының барынша ашықтығын және кең талқылауды, сондай-ақ жоспарланған заңнамалық бастамалар туралы хабардар етуді қамтамасыз ету | Қазақстан Республикасы Президентінің Әкімшілігіне ақпарат | Әділетмині, орталық және жергілікті мемлекеттік органдар | жыл бойы |
| 11 | Азаматтардың құқықтық сауаттандыру және құқықтық мәдениетін арттыру бойынша іс-шараларды тұрақты негізде жүргізу | Қазақстан Республикасы Президентінің Әкімшілігіне ақпарат | Әділетмині, орталық және жергілікті мемлекеттік органдар | жыл бойы |

**Ескертпе: аббревиатуралардың толық жазылуы:**

      Әділетмині – Қазақстан Республикасының Әділет министрлігі

      ЖС – Қазақстан Республикасының Жоғарғы Соты

      БП - Қазақстан Республикасының Бас прокуратурасы

      МҚІСҚА – Қазақстан Республикасының Мемлекеттік қызмет істері және сыбайлас жемқорлыққа қарсы іс-қимыл агенттігі

      ҰҚК – Қазақстан Республикасының Ұлттық қауіпсіздік комитеті

      МКҚ – Қазақстан Республикасының Мемлекеттік күзет қызметі

      "Сырбар" СБҚ – Қазақстан Республикасының "Сырбар" Сыртқы барлау қызметі

      ҰБ – Қазақстан Республикасының Ұлттық Банкі

      ІІМ – Қазақстан Республикасының Ішкі істер министрлігі

      ВАК – Заң жобалау қызметі мәселелері жөніндегі ведомствоаралық комиссия

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК